Alpina B8

Alpina B8 4.6 on haruldane Alpina (Alpina Burkard Bovensiepen) toodetud auto. Alpina B8 põhines mudelil E36. Alates 1995. aasta jaanuarist kuni 1998. aasta novembrini toodeti B8-t sedaani, universaali, kupee ja kabrioletina. Kokku toodeti neid 221 eksemplari: 78 kupeed, 23 kabrioletti, 93 sedaani ja 27 universaali. Alpina tahtis teha veelgi võimsama 3. seeria auto, mis oleks võrdväärne BMW M3-ga. Seetõttu otsustasid arendajad ja disainerid kasutada v8-mootorit. Nad plaanisid ja testisid modifitseeritud 4.0-liitirise M60B40 mootoriga (232 kW), mis oli samal ajal E34 B10 4.0. Siis aga leiti, et mootor on võimeline rohkemaks ning suurendati mootori mahtu 4,6 liitri peale (245 kW). ALPINA B8 mitte ei suutnud ainult konkureerida BMW E36 M3-ga, vaid tõusis tänu suurepärasele jõudlusele supersportautode klassi. Alpina kasutas baasiks BMW M60B40 mootorit, mida oli juba kasutanud ALPINA B10 4.0 / E34. Juba piisavalt tuttavast mootorist saadi mõningate tehniliste modifikatsioonide ja mootori mahu suurendamisega 0,6-liitri võrra kätte 333 hp (245 kW @ 5,700 rpm/min). Mootor saavutab maksimumpöörde 470 Nm @ 3900 rpm/min. Sama mootorit pakuti samal ajal ka B10 E34-le, aga tänu paremale jahutamisele saavutas see 250 kW ja 280 Nm. Erinevalt B10 4.6-le, mida pakuti 5-käigulise automaatkäigukastiga, oli B8 4.6 6-käigulise manuaalkäigukastiga, mida hiljem pakkus ka BMW M3 3.2. Samuti oli vähendatud B8 diferentsiaalülekanne 2.79:1 peale (BMW M3 3.2 - 3.23:1). Uue diferentsiaali tagumise korpuse tõttu tõusis õlisisaldus 3,1 liitrini, mis jahutas ka suurematel kiirustel rohkem. Pakuti ka võimalust osta piiratud libisemisega diferentsiaaliga mudelit. Alpina ehitas vedrustuse, mis koosnes Bilsteini sportamortidest ja Eibachi vedrudest (ainult esisillal). B8 oli 20 mm madalam kui standard BMW E36. Esimese stabilisaatori varda läbimõõt viidi 25 mm peale, tagmine jäi originaali 15 mm juurde. Elektroonilise juhtimisabina ASC + T (Automatic Stability Control + Traction) oli standardvarustuses B8-l. Kuna V8 on lühem kui R6 mootor, siis läks raskuskese veel rohkem tahapoole, mis avaldas positiivset mõju. Õõtsad tulid esialgu E36 328i omad, hiljem M3 3.0 omad, ainult mõnel B8-l olid 328i õõtsad. Pidurid esiteljel olid Lucase kahekolvilised supportid, ventileeritud kettad (diameeter: 326 mm, paksus: 26 mm) ja Ferodo klotsid. Tagasillale jäi M3 3.0 pidurisüsteem. Pidurdusväärtus oli üle 10 m/s². V8 mootori valik tähendas suuremat kütusekulu ning vähem pidavust tagateljel, seega kupeel ja sedaanil tehti paak suuremaks (95 liitrit). Nagu kõikidel teistel Alpinatel, sai ka B8 modifitseeritud väljalaskesüsteemi. Lisaks Alpina velgedele pandi autole ka esimese stange lisa ning sedaanile ja kupeele tagumine tiib. Valikuna sai valida Alpina kirjad-triibud kas kuldse või hõbedasena. Lisaks hõbeplaadile autos, kus on märgitud tootmisnumber, sai lisaks lisadega spidomeetri (lisa õlituli, õlirõhunäidik, voltmeeternäidik), puitdekoorliistud ja 385 mm sportnahkrooli. Lisaks sai tellida eraldi Alpina sportistmed Recarost. Baasvarustusega sedaan 122,000 DM ( 62 377 EUR ) Baasvarustusega kupee 125,000 DM ( 63 911 EUR ) Baasvarustusega universaal 129,000 DM ( 65 956 EUR ) Baasvarustusega kabriolette 139,000 DM ( 65 956 EUR ) B8 oli enda klassis üks kõige kallimatest autodest ja see oli üle 35 000 DM (17 895 €) kallim kui BMW M toodetud E36 M3.